
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

12 Αυγούστου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση καταφυγίου τουριστικών σκαφών στη 

θέση Κάνιστρο Κασσάνδρας Χαλκιδικής. 1 

Αναγνώριση της οδού Κρέοντος του Δήμου Σαλαμί¬ 
νας, η οποία διαχωρίζει το Ο.Τ. 29Β, ως προϋφι- 

στάμενης του 1923. 2 

Αρση και επανεπιβολή απαλλοτρίωσης σε τμήμα του 
Ο.Τ. Γ 206 του ρυμοτομικού σχεδίου Καματερού. 3 


ΑΠΟΦΑΣΕΙ Σ 

Αριθμ. 10358 (1) 

Χωροθέτηση καταφυγίου τουριστικών σκαφών στη 
θέση Κάνιστρο Κασσάνδρας Χαλκιδικής. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γ' του Ν. 2160/93 (ΦΕΚ 
118Α/19.7.93) «Δημιουργία και λειτουργία τουριστικών 
λιμένων», όπως τροποποιήθηκε και ισχύει. 

2. Το Π.Δ. 122/17-03-04 (ΦΕΚ 85Α/17-03-04) «Ανασύστα¬ 
ση του Υπουργείου Τουρισμού». 

3. Τις διατάξεις του Ν. 3270/2004 (ΦΕΚ 187Α/11-10-04) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού». 

4. Το Π.Δ. 149/19-08-05 (ΦΕΚ 211Α/22-08-05) «Οργανι¬ 
σμός του Υπουργείου Τουριστικής Ανάπτυξης». 

5. Το Π.Δ. 186/06-10-09 (ΦΕΚ 213Α/07-10-09) «Συγχώ¬ 
νευση των Υπουργείων Πολιτισμού και Τουριστικής 
Ανάπτυξης». 

6. Το Π.Δ. 187/07-10-09 (ΦΕΚ 214Α/07-10-09) «Διορισμός 
Υπουργών και Υφυπουργών». 

7. Το Π.Δ. 15/26-02-10 (ΦΕΚ 35Α/01-03-10) «Σύσταση 
Γενικής Γραμματείας Τουρισμού στο Υπουργείο Πολι¬ 
τισμού και Τουρισμού». 

8. Το Π.Δ. 37/21-05-10 (ΦΕΚ 77Α/21-5-10) «Διορισμός 
Υφυπουργού Πολιτισμού και Τουρισμού». 

9. Την υπ’ αριθμ. 63826/01-07-10 (Β' 1028) απόφαση 
Πρωθυπουργού και Υπουργού Πολιτισμού και Τουρισμού 
«Καθορισμός αρμοδιοτήτων του Υφυπουργού Γεωργίου 
Νικητιάδη». 


10. Την υπ’ αριθμ. 7226/15-06-10 απόφαση του Υπουρ¬ 
γού Πολιτισμού και Τουρισμού περί συγκρότησης Επι¬ 
τροπής Τουριστικών Λιμένων, όπως τροποποιήθηκε με 
τις υπ’αριθμ. 14399/17-11-10 και 7305/23-05-11 αποφάσεις 
του Υφυπουργού Πολιτισμού και Τουρισμού. 

11. Το Ν. 3852/2010 (ΦΕΚ 87Α/07-06-10) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

12. Το Ν. 3861/2010 (ΦΕΚ 112Α/13-07-10) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

13. Το υπ’ αριθμ. 8217/07-07-10 αίτημα της εταιρείας 
Μοά δθ3 ΗθεΙΙίι Α.Ε. για τη χωροθέτηση του καταφυγίου 
στη θέση Κάνιστρο Κασσάνδρας Χαλκιδικής. 

14. Το υπ’αριθμ. 8868/19-07-10 έγγραφο της Δ/νσης 
Τουρ. Λιμένων/Γεν. Γραμ. Τουρισμού για την ανάρτηση 
του αιτήματος χωροθέτησης στα γραφεία της Νομ. Αυ- 
τοδ. Χαλκιδικής και στο Δήμο Παλλήνης. 

15. Την υπ’αριθμ. 112/13-09-10 απόφαση Νομαρχιακού 
Συμβουλίου Χαλκιδικής και την υπ’αρ.143/2010 Απόφαση 
του Δημ. Συμβουλίου Δήμου Παλλήνης. 

16. Το υπ’ αριθμ. 4829/01-04-11 έγγραφο της εταιρείας 
Μοά δθ3 ΗθβΙΙίι Α.Ε. με το οποίο διαβιβάσθηκε στην 
Δ/νση Τουρ.Λιμένων η Ακτομηχανική Μελέτη καθώς και 
η τροποποιημένη μελέτη χωροθέτησης, σύμφωνα με τις 
παρατηρήσεις της Επιτροπής Τουρ.Λιμένων (Πρακτικό 
238/18-11-10). 

17. Το υπ’ αριθμ. Φ4/3-2/1585/01 -07-11 έγγραφο της 
Εφορείας Εναλίων Αρχαιοτήτων. 

18. Το υπ’αριθμ. 5660/24-11-10 έγγραφο της 10ης Εφο¬ 
ρείας Βυζαντινών Αρχαιοτήτων. 

19. Το υπ’αριθμ. ΙΣΤ' ΕΠΚΑ/Α/12635/04-11-10 έγγραφο 
της ΙΣΤ Εφορείας Προϊστορικών και Κλασσικών Αρχαι¬ 
οτήτων. 

20. Το υπ’ αριθμ. 8221.Λ81/10/11/01-07-11 έγγραφο του 
τμήματος β'- Μελετών και'Εργων της Δ/νσης Λιμενικών 
Υποδομών του Υπουργείου Ανάπτυξης, Ανταγωνιστικό¬ 
τητας και Ναυτιλίας. 

21. Το υπ’αριθμ. ΓΕΝ/Α2Λ/Ι/Φ. 542/395/11/Σ.7017/16-05-11 
έγγραφο του Γ ενικού Επιτελείου Ναυτικού. 

22. Τα υπ’ αριθμ. 238/18-11-10 και 239/23-05-11 πρακτικά 
της Επιτροπής Τουριστικών Λιμένων. 

23. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Την έγκριση της χωροθέτησης του καταφυγίου 
τουριστικών σκαφών στη θέση Κάνιστρο Κασσάνδρας 
Χαλκιδικής σύμφωνα με την υποβληθείσα μελέτη και τις 
διατάξεις του άρθρου 27 του Ν.2636/98. Το καταφύγιο 
όπως εμφαίνεται στο συνημμένο σχέδιο με τίτλο «Γενική 
Διάταξη Έργων» (αρ. σχεδίου 314-ΦΧ-3/Μάρτιος 2011) 
που αποτελεί αναπόσπαστο μέρος της παρούσας, έχει 
τα ακόλουθα στοιχεία/χαρακτηριστικά. 
α) Γ ενικά στοιχεία έργου: 

Εμβ. υφιστ.χερσαίας ζώνης (Χ1Χ2Χ3ΛΚΧ1): 920 μ2 

Εμβ. επιχώσεων: 1.270 μ2 

Εμβ. χερσαίας ζώνης (Χ1Χ2Χ3ΛΛ’ΘΙΚΧ1): 2.190 μ2 

Εμβ. θαλάσσιας ζώνης 

(ΛΘ1Θ2Θ3Θ4ΚΙΘΗΖΕΔΓΒΑΣΡΟΞΝΜΛΆ): 50.000 μ2 

Δυναμικότητα: 81 θέσεις ελλιμενισμού 

Πίνακας κατανομής θέσεων ελλιμενισμού 


ΚΑΤΗΓΟΡΙΑ 

ΣΚΑΦΟΥΣ 

ΜΗΚΟΣ 

ΘΕΣΗΣ 

(γπ) 

ΠΛΑΤΟΣ 

ΘΕΣΗΣ 

(γπ) 

ΑΡΙΘΜΟΣ 

ΣΚΑΦΩΝ 

ΠΟΣΟΣΤΟ 

ΣΤΟ 

ΣΥΝΟΛΟ 

%) 

1 

έως 10,00 

3,50 

34 

41,97 

2 

10,00-12,00 

4,50 

13 

16,05 

3 

12,00 -15,00 

5,00 

13 

16,05 

4 

15,00 -18,00 

6,00 

10 

12,35 

5 

18,00 - 25,00 

7,0 

11 

13,58 

ΣΥΝΟΛΟ 

81 

100,00 


β) Λιμενικά έργα: 

Το καταφύγιο αποτελείται από δυο τμήματα, το πα¬ 
ράκτιο Χ1Χ2Χ3ΛΛ’ΘΙΚΧ1 (χερσαία ζώνη) και το υπερά¬ 
κτιο ΑΣΡΟΞΝΜΗΖΑ (χώρος ελλιμενισμού σκαφών) σε 
απόσταση 125 μ. από την ακτογραμμή. 

Αποτελείται από τα παρακάτω λιμενικά έργα: 

- Προσήνεμο μώλο (ΑΒΓΔ) κεκαμένο σχήματος «Π» 
συνολικού μήκους 310 μ. και πλάτους 11,00 μ. ο οποί¬ 
ος αποτελείται από τρία σκέλη ΑΒ,ΒΓ και ΓΔ με μήκη 
115 μ., 100 μ. και 95 μ. αντίστοιχα,εκτός από το ακραίο 
τμήμα στο οποίο υπάρχει διαπλάτυνση για την ανα¬ 
στροφή των οχημάτων. Στην εξωτερική του πλευρά ο 
προσήνεμος μώλος σε όλο το μήκος του φέρει πρανές 
προστασίας από λιθορριπή με θωράκιση από φυσικούς 
ογκολίθους. 

- Πλωτό προβλήτα (ΠΠ1) μήκους 60 μ. και πλάτους 
3,00 μ. 

- Μόνιμο προβλήτα (ΔΕΖΗ) παράλληλο προς την ακτή 
μήκους 71 μ. και πλάτους 9,00 μ. ο οποίος κατασκευά¬ 
ζεται επί πασσάλων. 

- Γεφύρωμα πρόσβασης (ΔΗΘΛ’Μ) στο χώρο ελλιμε- 
νισμού των σκαφών του καταφυγίου μήκους 119 μ. και 
πλάτους καταστρώματος 9,00 μ. το οποίο κατασκευά¬ 
ζεται επί πασσάλων. 

- Ράμπα πλάτους 6,00 μ. η οποία οριοθετείται στο 
ανατολικό άκρο της χερσαίας ζώνης του καταφυγίου , 
για την ανέλκυση και καθέλκυση μικρών σκαφών. 

- Εργασίες βυθοκορήσεων στο ελάχιστο ωφέλιμο βά¬ 
θος των - 4,00 μ., σε μικρό τμήμα της θαλάσσιας ζώνης 
νότια του χώρου ελλιμενισμού των σκαφών. 


Σε όλες τις θέσεις ελλιμενισμού σκαφών προβλέπεται 
η παροχή νερού, ηλεκτρικού ρεύματος και τηλεφώνου. 

Στο άκρο του προσήνεμου μώλου ΑΣ θα διαμορφωθεί 
ο χώρος του σταθμού καυσίμων και παραλαβής ελαιω¬ 
δών καταλοίπων και σεντινόνερων για το σκοπό αυτό θα 
υπάρχει στο μέτωπο ΑΣ ειδική θέση πλαγιοδέτησης. 

γ)Έργα παράκτιου τμήματος (χερσαίας ζώνης): 

Η συνολική επιφάνεια του παράκτιου τμήματος 
(Χ1Χ2Χ3ΛΛ’ΘΙΚΧ1) είναι 2190 τ.μ. και διαμορφώνεται δυ¬ 
τικά της αρχής του γεφυρώματος πρόσβασης του κατα¬ 
φυγίου τουρ.σκαφών, αποτελείται από τμήμα της ακτής 
και επίχωση θαλάσσιου χώρου. Στο θαλάσσιο μέτωπο 
της δημιουργούμενης χερσαίας ζώνης του καταφυγίου 
θα τοποθετηθούν σε όλο το μήκος πρανή λιθορριπής 
με θωράκιση από φυσικούς ογκολίθους, για προστασία 
από κυματισμούς. 

Οι προτεινόμενες λειτουργίες και χρήσεις του παρά¬ 
κτιου τμήματος έχουν ως εξής: 

- Κτίριο γραφείων διοίκησης/αναψυκτηρίου/χώρων 
υγιεινής με συνολικό εμβαδόν 100 μ2 

- Φυλάκιο Εισόδου εμβαδού 5 μ2 

- Βοηθητικά Κτίρια (Σταθμός Καυσίμων και Παραλαβής 
Καταλοίπων,Οικιακός Η/Μ) με συνολικό εμβαδόν 25μ2 

- Εσωτερικό οδικό δίκτυο και προσωρινοί χώροι στάθ¬ 
μευσης οχημάτων 

- Ζώνες Πρασίνου 

- Θέσεις στάθμευσης οχημάτων. 

2. Φορέας Διαχείρισης του τουριστικού καταφυγίου 
είναι η εταιρεία Μθά δθ3 ΗθβΙΙΙί Α.Ε. 

3. Ο φορέας διαχείρισης του τουριστικού λιμένα: 

α) Λαμβάνει όλες οι απαιτούμενες άδειες και εγκρίσεις 
που αφορούν στην εκτέλεση του έργου από τις κατά 
νόμο αρμόδιες Υπηρεσίες. 

β) Έχει την ευθύνη της εφαρμογής των διατάξεων 
του Ν. 3010/02 για την περιβαλλοντική αδειοδότηση του 
έργου και του Ν. 3028/2002 «Για την προστασία των Αρ¬ 
χαιοτήτων και εν γένει της Πολιτιστικής Κληρονομιάς» 
υπό την επίβλεψη της Εφορείας Εναλίων Αρχαιοτήτων 
της 10ης Εφορείας Βυζαντινών Αρχαιοτήτων και της ΙΣΤ 
Εφορείας Προϊστορικών και Κλασσικών Αρχαιοτήτων. 

γ) Έχει την ευθύνη της τήρησης των προβλεπόμε- 
νων από τη νομοθεσία το Ν. 743/77 (ΦΕΚ 319Α) και την 
υπ’αριθμ. 8111.1/41/09 (ΦΕΚ 412Β/06-03-09) κοινή υπουρ¬ 
γική απόφαση «Μέτρα και όροι για τις λιμενικές εγκα¬ 
ταστάσεις παραλαβής αποβλήτων που παράγονται στα 
πλοία και καταλοίπων φορτίων σε συμμόρφωση με τις 
διατάξεις της υπ’ αριθμ. 2007/71/ΕΚ οδηγίας» περί διά¬ 
θεσης των λυμάτων-αποβλήτων που προέρχονται από 
τις χερσαίες-παράκτιες εγκαταστάσεις της περιοχής 
του έργου. 

δ) Έχει την ευθύνη εφοδιασμού του λιμένα με όλα τα 
απαραίτητα τεχνικά μέσα και εξοπλισμό αντιμετώπισης 
έκτακτων περιστατικών ρύπανσης της θάλασσας από 
πετρελαιοειδή και λοιπούς ρυπαντές, που υποδεικνύο¬ 
νται από την οικεία Λιμενική Αρχή και εφαρμογής των 
σχετικού σχεδιασμού. 

ε) Προβαίνει στις απαιτούμενες ενέργειες για τη έκ¬ 
δοση πιστοποιητικού πυροπροστασίας του λιμένα από 
την οικεία Πυροσβεστική Υπηρεσία βάσει της υπ’ αριθμ. 
10/2002 Πυροσβεστικής Διάταξης. 

στ) Λαμβάνει όλα τα απαραίτητα μέτρα κατά την 
εκτέλεση των εργασιών και τη λειτουργία των έργων 
ώστε να αποφευχθεί κίνδυνος πρόκλησης ατυχήματος 

στους χερσαίους και θαλάσσιους χώρους. Ενημερώνει 
την Υδρογραφική Υπηρεσία για την ημερομηνία έναρ¬ 
ξης των εργασιών και το προβλεπόμενο πέρας τους, 
προκειμένου αυτή να προβεί στην έκδοση των σχετικών 
προαγγελιών για την ενημέρωση των ναυτιλομένων. 

ζ) Προβλέπει τη δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

η) Μεριμνά ώστε τα βυθοκορήματα από τις εκσκαφές, 
εφόσον δεν εναποτεθούν σε κατάλληλο προς τούτο 
χώρο στην ξηρά, να διασκορπισθούν σε βάθη μεγαλύ¬ 
τερα των πενήντα (-50) μέτρων, η ισοβαθής των οποίων 
διέρχεται ένα (1) ναυτικό μίλι βορείως της θέσης εκτέ¬ 
λεσης των έργων. 

θ) Εξασφαλίζει ότι τα βάθη στα πρόσγεια του λιμένα 
να είναι μεγαλύτερα από τα ωφέλιμα βάθη χρησιμο- 
ποιήσεως αυτού. 

ι) Τοποθετεί ελαστικά παραβλήματα πάρα των θέσεων 
παραβολής των σκαφών προς αποφυγή ενδεχόμενων 
ναυτιλιακών κινδύνων. 

ια) Προσκομίζει στην Υπηρεσία μας πιστοποιητικό από 
αναγνωρισμένο νηογνώμονα για την ασφαλή αγκυρο¬ 


βολιά -πλευστότητα του πλωτού προβλήτα καθώς και 
πιστοποιητικό από το Γενικό Χημείο του Κράτους για 
τη μη τοξικότητα των υλικών κατασκευής του. 

ιβ)Έχει την ευθύνη της φωτοσήμανσης των έργων 
σύμφωνα με τα σχέδια και τις οδηγίες της Υπηρεσίας 
Φάρων του Πολεμικού Ναυτικού, βάσει του Ν.1629/51 
«Περί Φάρων». 

ιγ) Υποβάλει στην Υδρογραφική Υπηρεσία λεπτομερή 
οριζοντιογραφία και ακριβές βυθομετρικό διάγραμμα 
του λιμένα, προκειμένου να προβεί στην ενημέρωση 
των αντιστοίχων Χ.Ε.Ε. και λοιπών ναυτιλιακών βοη¬ 
θημάτων. 

ιδ) Λαμβάνει υπόψη τις διατάξεις, όπως ισχύουν σή¬ 
μερα και αφορούν στην εξασφάλιση πρόσβασης και 
προσπελασιμότητας δημοσίων χώρων από άτομα με 
ειδικές ανάγκες. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουλίου 2011 

Ο ΥΦΥΠΟΥΡΓΟΣ 

ΓΕΩΡΓΙΟΣ ΝΙΚΗΤΙΑΔΗΣ 

Αριθμ. οικ. 47598 (2) 

Αναγνώριση της οδού Κρέοντος του Δήμου Σαλαμί¬ 
νας, η οποία διαχωρίζει το Ο.Τ. 29Β, ως προϋφιστά- 
μενης του 1923. 

Ο ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87Α/10) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης», άρθρο 
186 παρ. στ. 

2. Τις διατάξεις του Π.Δ. 145/10 (ΦΕΚ 238Α/10) «Οργα¬ 
νισμός Περιφέρειας Αττικής», όπως ισχύει σήμερα. 

3. Τις διατάξεις του 17-7-23 (ΦΕΚ 228 Α/16-8-23) Ν.Δ. 
και ειδικότερα το άρθρο 20 παρ. 4 όπως μεταγενέστερα 
συμπληρώθηκε και τροποποιήθηκε. 

4. Τις διατάξεις του άρθρου 3 παρ. 4 του Ν.Δ. 690/48 
(ΦΕΚ 133Α/8-5-48), όπως μεταγενέστερα συμπληρώθηκε 
και τροποποιήθηκε. 

5. Την με αρ. Ε 20014/34/77 εγκύκλιο σχετική με ιδιω¬ 
τικές οδούς που προϋπάρχουν του 1923. 

6. Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν. 2801/92 (ΦΕΚ 154 
Α/92), που αναφέρονται και στις διατάξεις του αρ. 90 
του Κώδικα Νομοθεσίας για την Κυβέρνηση και τα Κυ¬ 
βερνητικά όργανα που κυρώθηκε με το Π.Δ. 63/2005 
(ΦΕΚ 98 Α/2005). 

7. Την με αριθμ. Κ 73/13-10-2010 ομόφωνη γνωμοδότη¬ 
ση του Ν.Σ.Χ.Ο.Π. ΝΑ Πειραιά (Συνεδρίαση 8/14.10.2010). 

Και επειδή: 

1. Το Τμήμα Πολεοδομικού Σχεδιασμού της Νομαρχίας 
Πειραιά με την με αριθμ. Π 4641/2010 Εισήγηση προτείνει 
υπέρ της εν θέματι αναγνώρισης καθώς: 

Α. Από τους παρακάτω τίτλους ιδιοκτησίας προκύπτει 
ότι η οδός Κρέοντος, η οποία διαχωρίζει το Ο.Τ. 29Β, 
υπάρχει πριν το 1923. 

I. Αρ. Συμβολαίου 1.668/1912 του συμβολαιογράφου 
Σαλαμίνας Δημήτρη Μπόγρη. 


II. Αρ. Συμβολαίου 11.710/1926 του συμβολαιογράφου 
Σαλαμίνας Δημήτρη Μπόγρη. 

III. Αρ. Συμβολαίου 1.470/1950 του συμβολαιογράφου 
Σαλαμίνας Δημήτρη Μπόγρη (αναφέρεται χρησικτησία 
προγενέστερη του έτους 1923). 

Β. Με την προς αναγνώριση οδό, αποκτούν πρόσωπο 
αποκεκλεισμένες ιδιοκτησίες. 

2. Το Ν.Σ.Χ.Ο.Π. ΝΑ Πειραιά στην 8/14-10-2010 συνεδρία¬ 
ση Πράξη Κ 73/13-10-2010, ομόφωνα γνωμοδότησε υπέρ 
της εν θέματι αναγνώρισης σύμφωνα με την σχετική 
Εισήγηση, αποφασίζουμε: 

1. Αναγνωρίζουμε ότι η οδός Κρέοντος, η οποία δι¬ 
αχωρίζει το Ο.Τ. 29Β, του Δήμου Σαλαμίνας, υπάρχει 
νομίμως πριν από το έτος 1923 και την χαρακτηρίζουμε 
ως διατηρητέα όπως βρίσκεται στην πραγματικότητα 
και αναλυτικά φαίνεται στο σχετικό πρωτότυπο τοπο- 
γραφικό διάγραμμα, σε κλίμακα 1:500 που συνοδεύει 
την απόφαση αυτή. 

2. Από τις διατάξεις της απόφασης αυτής δεν προ¬ 
κύπτει δαπάνη σε βάρος του προϋπολογισμού του Δή¬ 
μου. 

3. Η ισχύς αυτής της απόφασης αρχίζει από την ημε¬ 
ρομηνία δημοσίευσης της στην Εφημερίδα της Κυβέρ¬ 
νησης 

4. Επιτρέπεται η υποβολή προσφυγής κατά της από¬ 
φασης αυτής, στον Γενικό Γραμματέα της Αποκεντρω¬ 
μένης Διοίκησης Αττικής, μέχρι συστάσεως της Αυτο¬ 
τελούς εποπτείας Ο.Τ.Α. (Ελεγκτής Νομιμότητας), μόνο 
για παράβαση του Νόμου, σύμφωνα με τις διατάξεις 
του άρθρου 227 του Ν. 3852/2010 (ΦΕΚ 87Α/10) και σε 
προθεσμία δέκα πέντε (15) ημερών, από την δημοσίευσή 
της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2011 

Ο Περιφερειάρχης 
ΙΩΑΝΝΗΣ ΣΓΟΥΡΟΣ 

Αριθμ. 13031/11 (3) 

Άρση και επανεπιβολή απαλλοτρίωσης σε τμήμα του 
Ο.Τ. Γ 206 του ρυμοτομικού σχεδίου Καματερού. 

Ο ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 186 παρ. στ. του Ν.3852/2010 
(ΦΕΚ 87Α/10) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Τις διατάξεις του Π.Δ. 145/10 (ΦΕΚ 238Α/10) «Οργα¬ 
νισμός Περιφέρειας Αττικής», όπως ισχύει σήμερα. 

3. Τις διατάξεις του 17-7-23 (ΦΕΚ 228 Α/16-8-23) Ν.Δ. 
και ειδικότερα τα άρθρα 1, 3, 7 και 70 όπως μετα¬ 
γενέστερα συμπληρώθηκαν και τροποποιήθηκαν, που 
αναφέρονται και στις διατάξεις των άρθρων 152 και 154 
του Κώδικα Βασικής Πολεοδομικής Νομοθεσίας (ΦΕΚ 
580 Δ/27-7-99). 

4. Τις διατάξεις του άρθρου 34 του Ν. 1577/85 (ΦΕΚ 
240 Α/85). 

5. Τις διατάξεις του άρθρου 29 του Ν. 2831/2000 (ΦΕΚ 
140Α/00) όπως αντικαταστάθηκαν από το άρθρο 10 του 
Ν. 3044/26-8-02 (ΦΕΚ 197Α/02). 

6. Τις διατάξεις του Ν. 2882/2001 (ΦΕΚ 17Α/01) «Κώδικας 
Αναγκαστικών Απαλλοτριώσεων» και του Ν. 2985/2002 
(ΦΕΚ 18Α/02). 

7. Τις διατάξεις του άρθρου 29 Α του Ν. 1558/85, όπως 
προστέθηκε με το άρθρο 27 του Ν. 2801/92 ((ΦΕΚ 154 
Α/92), που αναφέρονται και στις διατάξεις του αρ. 90 
του Κώδικα Νομοθεσίας για την Κυβέρνηση και τα Κυ¬ 
βερνητικά όργανα που κυρώθηκε με το Π.Δ. 63/2005 
(ΦΕΚ 98 Α/2005). 

8. Τις διατάξεις του Ν. 4934/11 (ΦΕΚ 60 Α/31-3-11) άρθρο 
34 παρ. 2 σχετικά με την λειτουργία των ΣΧΟΠ. 

9. Την υπ’ αριθμ. 3236/08 Απόφαση του 25ου τμήματος 
του Διοικητικού Πρωτοδικείου Αθήνας. 

10. Τις με αριθμ. 384/09, 410/09,148/10 και 303/10 απο¬ 
φάσεις του Δημοτικού Συμβουλίου Καματερού. 

11. Την υπ’ αριθμ. 11/24-11-10, θέμα 2ο, ομόφωνη γνω¬ 
μοδότηση του ΣΧΟΓΙΝΑ Δυτικού Τομέα. 

Και επειδή : 

1. Το Δημοτικό Συμβούλιο Καματερού με τις υπ’αριθ. 
384/09 και 303/10 αποφάσεις γνωμοδότησε υπέρ της 
άρσης και επανεπιβολής της απαλλοτρίωσης στην ιδι¬ 
οκτησία Κ. Κυρόγλου και λοιπών στο Ο.Τ. Γ' 206. 

1.1 Με την 306/10 απόφαση του Δ.Σ. Καματερού εξα¬ 
σφαλίζεται η δαπάνη για την εν λόγω απαλλοτρίωση 
σε ειδικό κωδικό. 


1.2 Με το υπ’ αριθμ. 119/31-3-2011 Απόφαση Δ.Σ. Αγίων 
Αναργύρων - Καματερού, εξασφαλίζεται η πληρωμή 
της δαπάνης για την εν λόγω απαλλοτρίωση, με ποσό 
76.522,30 Ευρώ που αναγράφεται στον Κ.Α. 7111.0015. 

2. Το Τμήμα Πολεοδομικού Σχεδιασμού της Δ/νσης Πο¬ 
λεοδομίας Δυτικού Τομέα Αθήνας, εισηγείται (14401/10) 
προς το ΣΧΟΠΝΑΔΤ την έγκριση της άρσης και επα- 
νεπιβολής της απαλλοτρίωσης στο εν λόγω τμήμα του 
Ο.Τ. Γ' 206 του ρυμοτομικού σχεδίου Καματερού, σε 
εκτέλεση της υπ’ αριθμ. 3236/08 απόφαση του 25ου 
τμήματος του Διοικητικού Πρωτοδικείου Αθήνας, δε¬ 
δομένου ότι από τα στοιχεία του φακέλου συντρέχουν 
οι, εκ της νομοθεσίας, προϋποθέσεις: 

α. Η ύπαρξη σοβαρής πολεοδομικής ανάγκης. 

β. Η εξασφάλιση άμεσης αποζημίωσης 

γ.Έχει τηρηθεί από τον Δήμο Καματερού η κατά νόμο 
διαδικασία σύμφωνα με το άρθρο 3 του από 17-7-23 Ν. 
Δ/τος, όπως ισχύει σήμερα. 

3. Το ΣΧ.Ο.Π.Ν.Α. Δυτικού Τομέα, με το υπ’ αριθμ. 11/24- 
11-10, θέμα 2ο Πρακτικό, γνωμοδότησε ομόφωνα υπέρ 
της άρσης και επανεπιβολής της απαλλοτρίωσης σε 
τμήμα του Ο.Τ. Γ' 206 του ρυμοτομικού σχεδίου Κα¬ 
ματερού, σύμφωνα με την εισήγηση της Υπηρεσίας, 
αποφασίζουμε: 

1. Εγκρίνεται η άρση και επανεπιβολή της απαλλοτρί¬ 
ωσης στο με τα στοιχεία Α. Β. Γ.Δ.Α. τμήμα του Ο.Τ. Γ' 
206 του ρυμοτομικού σχεδίου Καματερού, όπως ανα¬ 
λυτικά φαίνεται στο σχετικό πρωτότυπο σχεδιάγραμμα 
σε κλίμακα 1:500, που συνοδεύει αυτή την απόφαση και 
δημοσιεύεται μαζί της. 

2. Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβέρ¬ 
νησης, 

3. Επιτρέπεται η υποβολή προσφυγής κατά της από¬ 
φασης αυτής , στον Γ ενικό Γ ραμματέα της Αποκεντρω¬ 
μένης Διοίκησης Αττικής, μέχρι συστάσεως της Αυτο¬ 
τελούς εποπτείας ΟΤΑ (Ελεγκτής Νομιμότητας) μόνο 
για παράβαση του Νόμου, σύμφωνα με τις διατάξεις 
του άρθρου 227 του Ν. 3852/2010 (ΦΕΚ 87Α/10) και σε 
προθεσμία δέκα πέντε (15) ημερών, από την δημοσίευση 
της, στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Μαΐου 2011 
Ο Περιφερειάρχης 
ΙΩΑΝΝΗΣ ΣΓΟΥΡΟΣ 

